পুলিশ সূত্রে খবর, ওই কিশোরী দশম শ্রেণির পরীক্ষায় সিবিএসই-র শীর্ষ স্থানাধিকারী ছিলেন। রাষ্ট্রপতির হাত থেকে পুরস্কারও নিয়েছেন তিনি। মেধাবী ওই ছাত্রী হরিয়ানার রেওয়ারি জেলার বাসিন্দা। ওই ছাত্রীর পরিবারের অভিযোগ, কিছুদিন আগে কোচিং থেকে বাড়ি ফেরার সময় কয়েক জন ব্যক্তি ওই তরুণীকে জোর করে গাড়িতে তুলে নিয়ে যায়। একটি ফাঁকা মাঠে নিয়ে গিয়ে তাঁকে গণধর্ষণ করে। ঘটনাস্থলে হাজির আরও কয়েক জন কিশোরীর শারীরিক নিগ্রহ করা হয়। এরপর একটি বাস স্ট্যান্ডের সামনে অচৈতন্য অবস্থায় তাঁকে ফেলে রেখে দেওয়া হয়।